Diari Oficial de la Generalitat Valenciana


Sumari del DOGV 10043, del 18-02-2025 (2025/2573)

RESOLUCIÓ de 13 de febrer de 2025, per la qual es disposa la publicació de l'oferta d'ocupació pública addicional per a l'any 2025 de places de cossos docents universitaris i de professorat permanent laboral en aplicació d'una taxa especifica per a donar compliment a l'objectiu previst en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10867

Data del DOGV
:   18-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2573

CVE
:   ZZXW-F-4275-4312

Data del document
:   13-02-2025

Organisme emissor
:   Universitat Miguel Hernández d'Elx

Tipus de document
:   Resolució

La Llei 31/2022, de 23 de desembre, de pressupostos generals de l'Estat per a l'any 2023, en l'article 20 sobre «Oferta d'ocupació pública, contractes i nomenaments temporals del personal del sector públic», i en particular en l'apartat dos, respecte a l'articulació de l'oferta d'ocupació pública, preveu, a més d'una taxa de reposició d'efectius del 120 per cent en els sectors prioritaris (entre els quals s'inclouen les places dels cossos de catedràtics d'universitat, de professors titulars d'universitat i de professors contractats doctors d'universitat regulats en l'article 52 de la Llei orgànica 6/2001, de 21 de desembre, d'universitats), incorporar una taxa específica que pot ser autoritzada, amb caràcter extraordinari, per a complir l'objectiu que preveu la Llei 20/2021, de 28 de desembre, de mesures urgents per a la reducció de la temporalitat en l'ocupació pública. Este objectiu consistix en el fet que la temporalitat en l'ocupació pública no supere el 8 per cent de les places de naturalesa estructural en cadascun dels seus àmbits, sempre que estiga justificat d'acord amb l'instrument de planificació plurianual amb què ha de comptar.

D'acord amb això, en aplicació del que disposa l'acord del Consell de Govern, en la sessió extraordinària de 9 de maig de 2023, pel qual es va aprovar la planificació plurianual (2023-2027) per a reduir la temporalitat del personal docent i investigador de la Universitat Miguel Hernández d'Elx, i pel qual en l'oferta desocupació pública de l'exercici 2025 s'inclouen 10 places per a l'estabilització de llocs de professorat ajudant doctor la finalització del contracte temporal del qual esgota el període màxim l'any 2025.

De conformitat amb el que disposa l'article setanta del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, referit al Pla plurianual (2023-2027) per a reduir la temporalitat del personal docent i investigador de la Universitat Miguel Hernández d'Elx i a l'oferta d'ocupació pública addicional en aplicació de taxa especifica.

Considerant les necessitats docents i investigadores de la Universitat Miguel Hernández d'Elx i la dotació econòmica per a places de professorat permanent aprovada en el pressupost d'esta universitat per a l'exercici 2024.

En execució de l'esmentat acord adoptat pel Consell de Govern de la Universitat Miguel Hernández d'Elx, reunit en la sessió extraordinària amb data de 9 de maig de 2023, pel qual en l'oferta d'ocupació pública addicional de l'exercici 2025 s'inclouen 10 places de cossos docents universitaris o de professorat permanent laboral de la Universitat Miguel Hernández d'Elx.

Vist l'escrit de la Direcció General d'Universitats, rebut en data de 4 d'octubre de 2023, i l'informe jurídic de l'Advocacia de la Generalitat en la Conselleria d'Educació, Universitats i Ocupació que s'hi adjunta;

Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, i modificats pel Decret 105/2012, de 29 de juny, del Consell i de les competències que dimanen dels articles 50 i següents de la Llei orgànica 2/2023, de 22 de març, del sistema universitari, aquest rectorat,

RESOL

*Primer*

Publicar, en el *Diari Oficial de la Generalitat Valenciana*, l'oferta d'ocupació pública addicional per a l'any 2025, referida a places de cossos docents universitaris i de professorat permanent laboral que figura com a annex d'esta resolució.

*Segon*

Seguint el que disposa l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, el termini màxim per a convocar el procés selectiu previst en esta oferta és de tres anys, comptadors a partir de la publicació d'esta resolució.

Contra esta resolució, que esgota la via administrativa, s'hi pot interposar potestativament un recurs de reposició en el termini d'un mes, a partir de l'endemà de la publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos comptadors a partir de l'endemà de la publicació.

Elx, 13 de febrer de 2025

Juan José Ruiz Martínez

Rector

ANNEX

Concurs d'accés de torn lliure:

– Deu places de professorat titular d'universitat o de professorat permanent laboral.